
PANEVĖŽIO MIESTO SAVIVALDYBĖS TARYBA


Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Vietos bendruomenių savivaldos 2013–2015 metų programos įgyvendinimo aprašo, patvirtinto Lietuvos Respublikos socialinės apsaugos ir darbo ministro 2013 m. kovo 7 d. įsakymu Nr. A1-102 (Lietuvos Respublikos socialinės apsaugos ir darbo ministro 2014 m. kovo 5 d. įsakymo Nr. A1-125 redakcija), 8 punktu ir Vietos bendruomenių savivaldos 2013–2015 metų programa, patvirtinta Lietuvos Respublikos socialinės apsaugos ir darbo ministro 2013 m. vasario 25 d. įsakymu Nr. A1-71, Panevėžio miesto savivaldybės taryba  n u s p r e n d ž i a:

1. Patvirtinti Vietos bendruomenių tarybų sudarymo ir Vietos bendruomenių savivaldos 2013–2015 metų programos lėšų vietos bendruomenių sprendimams įgyvendinti Panevėžio miesto savivaldybėje skyrimo ir naudojimo tvarkos aprašą (pridedama). 

2. Pripažinti netekusiais galios Panevėžio miesto savivaldybės tarybos sprendimus:

            2.1. 2013 m. balandžio 30 d. sprendimą Nr. 1-153 „Dėl Vietos bendruomenių tarybų sudarymo ir Vietos bendruomenių savivaldos 2013–2015 metų programos lėšų jų sprendimams įgyvendinti Panevėžio miesto savivaldybėje skyrimo ir naudojimo tvarkos aprašo patvirtinimo“;

           2.2. 2013 m. rugpjūčio 29 d. sprendimą Nr. 1-262 „Dėl Vietos bendruomenių tarybų sudarymo ir Vietos bendruomenių savivaldos 2013–2015 metų programos lėšų jų sprendimams įgyvendinti Panevėžio miesto savivaldybėje skyrimo ir naudojimo tvarkos aprašo, patvirtinto Savivaldybės tarybos 2013 m. balandžio 30 d. sprendimu Nr. 1-153, papildymo“.

PATVIRTINTA

Panevėžio miesto savivaldybės tarybos

2014 m. balandžio        d. sprendimu Nr. 

VIETOS BENDRUOMENIŲ TARYBŲ SUDARYMO IR VIETOS BENDRUOMENIŲ SAVIVALDOS 2013–2015 METŲ PROGRAMOS LĖŠŲ VIETOS BENDRUOMENIŲ SPRENDIMAMS ĮGYVENDINTI PANEVĖŽIO MIESTO SAVIVALDYBĖJE SKYRIMO IR NAUDOJIMO TVARKOS APRAŠAS

I. BENDROSIOS NUOSTATOS 

1. Vietos bendruomenių tarybų sudarymo ir Vietos bendruomenių savivaldos 2013–2015 metų programos lėšų vietos bendruomenių sprendimams įgyvendinti Panevėžio miesto savivaldybėje skyrimo ir naudojimo tvarkos aprašas (toliau – Aprašas) nustato vietos bendruomenių tarybų sudarymą ir veiklos principus, lėšų skyrimo, naudojimo, stebėsenos ir kontrolės tvarką.

2. Aprašas parengtas vadovaujantis Vietos bendruomenių savivaldos 2013–2015 metų programa (toliau – Programa), patvirtinta Lietuvos Respublikos socialinės apsaugos ir darbo ministro 2013 m. vasario 25 d. įsakymu Nr. A1-71, Vietos bendruomenių savivaldos 2013–2015 metų programos įgyvendinimo aprašu, patvirtintu Lietuvos Respublikos socialinės apsaugos ir darbo ministro 2013 m. kovo 7 d. įsakymu Nr. A1-102 (Lietuvos Respublikos socialinės apsaugos ir darbo ministro 2014 m. kovo 5 d. įsakymo Nr. A1-125 redakcija). 

3. Aprašo tikslas – skatinti vietos bendruomenių savivaldą ir savarankiškumą, sudarant galimybes vietos bendruomenėms spręsti joms aktualius klausimus ir tenkinti bendruomenių viešuosius poreikius. 

4. Vietos bendruomenė – seniūnaitijos aptarnaujamos teritorijos gyventojai, jų atstovai (seniūnaičiai), šioje teritorijoje veikiančios bendruomeninės organizacijos, religinės bendruomenės ir bendrijos, kitos nevyriausybinės organizacijos. 

5. Atsakinga organizacija – Savivaldybės administracijos direktoriaus įsakymu paskirta biudžetinė organizacija vietos bendruomenių tarybų priimtiems sprendimams įgyvendinti. 

6. Kitos šiame Apraše vartojamos sąvokos atitinka Lietuvos Respublikos vietos savivaldos įstatyme ir Programoje vartojamas sąvokas.

7. Aprašas tvirtinamas Panevėžio miesto savivaldybės tarybos sprendimu. 

II. VIETOS BENDRUOMENĖS TARYBOS SUDARYMAS IR VEIKLA

             8. Panevėžio miesto teritorijose – šiaurinėje (Pramonės g., Rožyno, Nevėžio g. seniūnaitijų), pietinėje (Sodų g., Pilėnų g., Skaistakalnio seniūnaitijų), vakarinėje (Parko g., Kniaudiškių g. seniūnaitijų), centro (Senvagės, Katedros g. seniūnaitijų) – sudaroma po vieną vietos bendruomenės tarybą (toliau – Bendruomenės taryba).  

9. Bendruomenės taryba sudaroma iš pavienių bendruomenės narių, vietos bendruomenės atstovų (seniūnaičių), atsakingos organizacijos atstovo, šioje teritorijoje veikiančių bendruomeninių organizacijų, religinių bendruomenių ir bendrijų atstovų, vietos bendruomenės gyventojų poreikius tenkinančių nevyriausybinių organizacijų, Savivaldybės institucijų ir įstaigų atstovų. Bendruomenės tarybą sudaro 9–18 narių. 

             10. Bendruomenės tarybos veiklą koordinuoja atsakingos organizacijos, paskirtos po vieną kiekvienoje teritorijoje.
             11. Atsakingos organizacijos:

             11.1. kviečia jų patvirtintoje teritorijoje esančius pavienius bendruomenės narius, vietos bendruomenės atstovus (seniūnaičius), šioje teritorijoje veikiančias bendruomenines organizacijas, religines bendruomenes ir bendrijų atstovus, vietos bendruomenės gyventojų poreikius tenkinančias nevyriausybines organizacijas, Savivaldybės institucijų ir įstaigų atstovus į Bendruomenės tarybos  sudarymo – vieno ketvirtadalio narių keitimo susirinkimą. Skelbia šio susirinkimo datą Panevėžio miesto savivaldybės interneto svetainėje www.panevezys.lt ir vietos spaudoje;
             11.2. užtikrina Bendruomenės tarybos sudarymo atitiktį Aprašui ir teikia tvirtinti Savivaldybės administracijos direktoriui;
             11.3. rūpinasi Bendruomenės tarybos posėdžių organizavimu: patalpomis, reikalingomis priemonėmis ir kitomis Bendruomenės tarybos veiklai būtinomis sąlygomis;
             11.4. teikia Savivaldybės administracijai Bendruomenės tarybos sprendimus ir sąmatas dėl numatytų veiklų vykdymo; 
             11.5. įgyvendina Bendruomenės tarybos sprendimus ir informuoja apie tai miesto gyventojus (jiems prieinamu būdu); 

             11.6. sudaro finansavimo sutartis su Savivaldybės administracija;
             11.7. teikia Savivaldybės administracijai veiklos ir lėšų panaudojimo ataskaitas.
             12. Pavieniai vietos bendruomenės nariai, vietos bendruomenės gyventojų poreikius tenkinančių nevyriausybinių organizacijų, valstybės ir Savivaldybės institucijų, įstaigų atstovai sudaro ne daugiau nei 1/3 Bendruomenės tarybos narių. 

             13. Pradedant antrais Programos įgyvendinimo metais, kasmet vykdoma ne mažiau kaip ketvirtadalio Bendruomenės tarybos narių rotacija. Ją vykdo Bendruomenės taryba.
             14. Bendruomenės taryba, pasitarusi su vietos bendruomene, priima sprendimus dėl finansinių veiklų ir valstybės biudžeto skirtų lėšų panaudojimo tenkinant viešuosius vietos bendruomenės poreikius ir teikia šiuos sprendimus Savivaldybės administracijos direktoriui.

             15. Bendruomenės tarybos darbo forma yra posėdžiai, kurių organizavimu rūpinasi atsakinga organizacija. Bendruomenės tarybos  posėdžiai yra atviri.
             16. Bendruomenės tarybos posėdis laikomas teisėtu, jeigu jame dalyvauja ne mažiau kaip 2/3 jos narių.

             17. Bendruomenės tarybos pirmininką, pavaduotoją ir sekretorių Bendruomenės tarybos nariai išrenka pirmojo posėdžio metu.  Bendruomenės tarybos pirmininku negali būti Savivaldybės administracijos ar kito įgyvendinti Programą savivaldybėje paskirto subjekto atstovas.            
             18. Sprendimai priimami balsuojant atvirai. Susitarimas dėl slapto balsavimo priimamas tik dalyvaujančių Bendruomenės tarybos narių dauguma.

             19. Sprendimai priimami posėdyje dalyvaujančių narių balsų dauguma. Jeigu balsai pasiskirsto po lygiai, lemia Bendruomenės tarybos pirmininko (jo nesant, pirmininko pavaduotojo) balsas.

             20. Bendruomenės tarybos sprendimai įforminami posėdžių protokolais. Protokolus pasirašo posėdžio pirmininkas ir sekretorius. Protokolų kopijos kartu su siūlomų finansuoti veiklų aprašymu ir sąmata pateikiami Savivaldybės administracijai.  

             21. Bendruomenės tarybos sprendimai yra vieši, skelbiami Panevėžio miesto savivaldybės interneto svetainėje www.panevezys.lt ir miesto spaudoje. 

 
III. LĖŠŲ SKYRIMAS, NAUDOJIMAS, STEBĖSENA IR KONTROLĖ
 
            22. Bendruomenės tarybos priimtiems sprendimams įgyvendinti skirtos Programos lėšos Savivaldybės administracijos direktoriaus įsakymu paskirstomos lygiomis dalimis visoms Bendruomenių taryboms.

            23. Savivaldybės administracija: 

            23.1. administracijos direktorius pasirašo su socialinės apsaugos ir darbo ministru ar jo įgaliotu asmeniu sutartį dėl Bendruomenės tarybos sprendimuose numatytų veiklų finansavimo ir atsiskaitymo už gautas lėšas;

            23.2. administracijos direktoriaus įsakymu paskiria atsakingas organizacijas;
            23.3. paskirsto lėšas atsakingoms organizacijoms, sudaro finansavimo sutartis su atsakingomis organizacijomis;
             23.4. administracijos direktorius įsakymu paveda atsakingoms organizacijoms įgyvendinti Bendruomenės tarybos sprendimus dėl finansuojamų veiklų (išskyrus atvejus, kai dalį Bendruomenės tarybos sprendimų įgyvendina Savivaldybės administracija);
             23.5. konsultuoja ir padeda atsakingoms organizacijoms vykdyti Bendruomenės tarybos sprendimu numatytas finansuoti veiklas, kontroliuoja lėšų panaudojimą ir informuoja apie jas miesto ir vietos bendruomenių gyventojus;
             23.6. derina su Socialinės apsaugos ir darbo ministerija parengtus Aprašo ir jo pakeitimų projektus;

             23.7. teikia Socialinės apsaugos ir darbo ministerijai Savivaldybės tarybos patvirtintą Aprašą;

             23.8. sutartyje nustatyta tvarka teikia Socialinės apsaugos ir darbo ministerijai veiklos ir finansines ataskaitas;
             23.9. teisės aktų nustatyta tvarka valdo, naudoja už Programos lėšas įsigytą turtą ir juo disponuoja;

             23.10. užtikrina ir kontroliuoja, kad Bendruomenės tarybos sprendimais patvirtintoms veikloms įgyvendinti skirtomis lėšomis nebūtų finansuojamos išlaidos, kurios finansuojamos 
iš kitų finansavimo šaltinių. 

             24. Tinkamomis finansuoti laikomos Bendruomenės tarybos sprendimu patvirtintos veiklos, tenkinančios vietos bendruomenių viešuosius poreikius:
              24.1. socialinė veikla, skirta socialiai pažeidžiamiems bendruomenės nariams ir (ar) grupėms (labdaros akcijų organizavimas, senyvo amžiaus ir vienišų asmenų, kuriems reikalinga pagalba, lankymas, pagalbos sau grupių asmenims, kenčiantiems nuo priklausomybių ar kitų socialinių problemų, jų artimiesiems organizavimas, renginių ir kitų priemonių, skatinančių socialinę atskirtį patiriančių asmenų ir grupių įsitraukimą į bendruomenės gyvenimą, organizavimas);


24.2. vaikų ir jaunimo užimtumas (renginių, stovyklų ir kitų prasmingo vaikų ir jaunimo laisvalaikio užimtumo veiklų organizavimas, skatinantis asmeninių ir socialinių gebėjimų ugdymą);
24.3. kultūrinė ir šviečiamoji veikla (mokymo(si) priemonių, skatinančių kūrybiškumą, saviraišką ir vietos gyventojų išprusimą, organizavimas, vietos bendruomenės tapatybei ir telkimui reikšmingų leidinių leidyba); 


24.4. sporto ir sveikatinimo veikla (sportuojančių gyventojų telkimas, sporto varžybų ir treniruočių organizavimas, sveikai gyvensenai propaguoti skirtų renginių, teminių užsiėmimų ir mokymų organizavimas); 


24.5. bendruomenės akcijos ir iniciatyvos, skirtos viešųjų erdvių ir aplinkos kokybei gerinti (parkų, sporto ir poilsio aikštelių, vaikų žaidimų aikštelių, kitų vietos bendruomenės teritorijoje esančių poilsio ir rekreacijos vietų tvarkymas ir atnaujinimas, viešo naudojimo patalpų pritaikymas bendruomenės poreikiams); 


24.6. bendruomeninė veikla ir kita vietos bendruomenės sutelktumą ir gyvenimo kokybę gerinanti veikla (pilietinių iniciatyvų (bendruomenės forumų), skatinančių vietos gyventojus kelti ir spręsti vietos bendruomenei svarbius klausimus, bendruomeninių organizacijų ir vietos valdžios institucijų bendradarbiavimą, organizavimas ir savanoriškos veiklos organizavimas).

              25. Lėšos negali būti naudojamos:


25.1. įsiskolinimams dengti;


25.2. investicijų projektams rengti ir įgyvendinti;


25.3. apmokėti Programos įgyvendinimo išlaidoms, kurios finansuojamos iš kitų finansavimo šaltinių;


25.4. veikloms, kurios:


25.4.1. kelia grėsmę žmonių sveikatai, garbei ir orumui, viešajai tvarkai;


25.4.2. bet kokiomis formomis, metodais ir būdais išreiškia nepagarbą tautiniams ir religiniams Lietuvos valstybės simboliams;


25.4.3. bet kokiomis formomis, metodais ir būdais populiarina smurtą, prievartą, neapykantą;


25.4.4. bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus. 

  26. Ilgalaikio materialiojo turto, įsigyto už Programos lėšas, savininkė yra Savivaldybė, o valdytoja – Savivaldybės administracija. Šis turtas naudojamas viešiesiems vietos bendruomenių poreikiams tenkinti.

              27. Valstybės biudžeto lėšos turi būti laikomos banke specialiai šioms lėšoms atidarytoje sąskaitoje.

              28. Lėšos privalo būti naudojamos tik Bendruomenės tarybos priimtiems sprendimams įgyvendinti. Jos turi būti naudojamos Lietuvos Respublikos teisės aktų nustatyta tvarka finansavimo sutartyje numatytai veiklai ir panaudotos iki einamųjų metų pabaigos. Socialinės apsaugos ir darbo ministerija ir (ar) Socialinių paslaugų priežiūros departamentas turi teisę tikrinti, ar Programai įgyvendinti skirtos lėšos naudojamos laikantis sutartyje nustatytų įsipareigojimų dėl finansavimo ir atsiskaitymo tvarkos.
              29. Nepanaudotos lėšos grąžinamos iki gruodžio 31 dienos į sutartyje nurodytą sąskaitą.
IV. BAIGIAMOSIOS NUOSTATOS

      30. Bendruomeninės organizacijos, vietos atsakingos organizacijos atstovai dalyvauja Savivaldybės administracijos organizuojamuose pasitarimuose ar posėdžiuose, kuriuose aptariami Bendruomenės tarybos priimti sprendimai. Taip pat dalyvauja vykdant Programos įgyvendinimo stebėseną.

             31. Informacija apie finansuojamas ir įgyvendintas veiklas skelbiama Savivaldybės interneto svetainėje www.panevezys.lt, žiniasklaidos priemonėse (spaudoje, televizijoje), bendruomenių renginiuose ir kitur. 

